14. susret esperantskih pisaca i prevoditelja

Hrašćina, kurija na Njegušu 

subota 17. rujna 2016.

12 h    zajednički piknik pisaca i publike

14 h    Spomenka Štimec: Uvodna riječ u spomen na Paula Gubbinsa 
           György Nanovfszky predstavlja  autobiografiju Nano

15 h    Neven Mrzlečki, operni pjevač, glazbeni program 

           Slavko Goldstein o svom ocu esperantistu prema knjizi                        
16 h    Olga Štajdohar-Pađen  o knjizi Na ovo sam baš ponosna       

           Božidar Brezinščak Bagola o knjizi Dom u Srednjoj Europi

Božidar Brezinščak Bagola 

pri libro Dom u Srednjoj Europi de Spomenka Štimec

     Karaj esperantlingvaj verkistoj kaj tradukistoj, karaj legantoj!

     Mi salutas vin kiel kroata verkisto kaj tradukisto; mi salutas vin kiel membro de Kroata Verkista Asocio kaj kiel prezidanto de la regiona verkista asocio Hrvatskozagorsko književno društvo. Kaj plej grave, mi salutas vin kiel la eldonisto de la unua kroata libro  de Spomenka Štimec, ŝiaj elektitaj verkoj, titolitaj Dom u Srednjoj Europi (Hejmo en Mezeŭropo), kiu estis publikigita antaǔ du tagoj.

     Spomenka Štimec publikigis sian literaturaj verkojn tutmonde - en Italio, Aŭstrio, Hungario, Polando, Germanio, Francio, Svedio, Anglio, Usono, Japanio, Ĉinio, Aŭstralio kaj Irano. Bedaǔrinde, en la lando de ŝia naskiĝo  - en Kroatio – ŝi eldonis tre malmulte, nur kelkajn vojaĝraportojn kaj rakontojn en radioelsendoj, literaturaj revuoj kaj en antologioj. Nuntempe estas preparata traduko de ŝia libro Kroata Milita Noktlibro en la angla en Los Angeles (Usono). En Tokio oni tradukas ŝian libron Hodler en Mostar en la japana. Spomenka Štimec estis kandidato de la Esperanta PEN-Centro por Nobelpremio por literaturo 2017  sed ŝi ne akceptis tiun honorigon.

     Tiuj faktoj instigis en nia literatura societo Hrvatskozagorsko književno društvo la ideon eldoni selektitajn verkojn de Spomenka Štimec en la kroata lingvo. Nia verkista societo prizorgis intertempe financajn rimedojn kiuj permesis eldonadon de tiu valora libro. La eldonistoj de la libro estas literatura societo Hrvatskozagorsko književno društvo en Klanjec kaj Esperanto-societo Trixini en Hrašćina.

     La eldonistoj volas per tiu libro kontribui  al la kultura datreveno: centjariĝo de la morto de Lazaro Ludoviko Zamenhof. UNESCO donis rekomendon ke la landoj de la mondo omaĝu al Zamenhof en 2017. Kroata komisiono por UNESCO akceptis auspicion de la programo. Do ankaǔ nia libro aperas sub la signo de la Kroata komisiono por UNESCO.

     La libro havas pli ol 330 paĝojn kaj estas presita sur fajna papero. Sur la frontpaĝo de la libro, estas desegno de la fama kroata akademia pentristo Zvjezdana Jembrih el Zagrebo.

     La libro estas dividita en sep ĉapitroj.

     La unua ĉapitro, titolita Hejmo en Mezeŭropo, enhavas kvar rakontojn inspiritaj per la renovigo de domo, kurio en Hrašćina. En la sama ĉapitro estas rakontoj pri la sortoj de la homoj kiuj vivis en tiu-ĉi domo, kaj kiuj estis familianoj de Spomenka.

     La dua ĉapitro, titolita Esperantaj horizontoj, enhavas ok rakontojn inspiritaj per esperantaj spertoj, renkontiĝoj, memoroj kaj pluraj surprizoj.

     La tria ĉapitro, titolita Tilla, enhavas du rakontojn inspiritaj per la aktorino Tilla Durieux, granda stelulino de la Berlina teatro en la unua duono de la dudeka jarcento.

     La kvara ĉapitro, titolita Kandela flamo havas formon de florburĝonoj, enhavas kvar rakontojn de la hororoj de la milito en Kroatio en la fruaj naŭdekaj jaroj de.

     La kvina ĉapitro, titolita Horizontoj klaraj kaj malproksimaj, enhavas sep vojaĝraportojn. La aŭtorino priskribas ŝiajn vojaĝojn en Irano, en Danlando, en Svedio, en Ĉeĥio, en Malajzio, en Litovio kaj en Bosnio kaj Hercegovino.

     La sesa ĉapitro, titolita Azia vojaĝo de Šegrt Hlapić, estas eseo pri internacia tradukprojekto de bela kroata libro por infanoj en la aziaj lingvoj (japana, ĉina, vjetnama, bengala, persa, kaj korea). 

     La sepa ĉapitro, titolita Memore al, enhavas kvar tekstojn pri homoj kiujn la aŭtorino renkontis kaj kiuj  multon signifis en ŝia vivo kaj kreiva identigo.

     Krom tiuj originalaj tekstoj, la libro enhavas ampleksan antaŭparolon kaj bio-bibliografiajn informojn pri la aŭtorino.

     Mi gratulas  al la aǔtorino Spomenka Štimec pro tiu ŝia libro en la kroata lingvo. La kroata literatura publiko havas nenian ideon pri tio kio estas la esperanta literaturo. Per tiu libro, ni, la du eldonistoj de la libro – Hrvtaskozagorsko književno društvo kaj Esperantsko društvo Trixini – ni volis proksimigi la esperantan literaturon al la kroata publiko.

     Ni deziras al la aǔtorino Spomenka Štimec ke ŝi vivu sana, feliĉa kaj ĝoja. 

     Ni deziras ke ŝi plue riĉigu esperantan literaturon per siaj verkoj!

     Dankon al vi!

Prisustvovalo 30 slušatelja.

Prodano 11 primjeraka po 100,00 kuna = 1.100,00 kuna.

Odjeci vrlo pohvalni. 

